system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Nyx?
assistant
Nyx, zeița și personificarea nopții, considerată de cei vechi drept una dintre divinitățile infernale. La începuturile creației aceasta a dat naștere altor zeități precum Hypnos (somnul) și Thanatos (moartea), cu Erebus (întunericul). Ea este primul copil al lui Haos. Echivalentul său roman este zeița Nox.

Mitologie 
Hesiod

În Teogonia lui Hesiod, Nyx era fiica lui Chaos și soră cu Erebus. Zeița Nyx a procreat copii cu întunericul Erebus iar apoi singură. Printre copiii săi cu Erebus se numără Aether (Aerul zeiesc), Hemera (Ziua). Mai târziu, aceasta dă naștere de una singura unor numeroase zeități: Nemesis (Soarta), Eris (Vrajba), Keres (Distrugerea), Apate (Decăderea), Moirae, Oizys (Durerea), etc.

În descrierea sa a Tartarului, Hesiod o plasează pe Nyx aici, drept lăcașul său, împreună cu Thanatos și Hypnos, copiii săi. Acesta spune despre fiica lui Nyx, Hemera (Ziua), că a părăsit Tartarul imediat cum Nyx (Noaptea) a pătruns în el. Când Hemera revenea, Nyx își părăsea lăcașul, aceste evenimente având o continuitate ciclică. Acesta a fost mitul ciclului Zilei și Nopții.

Homer

În Iliada, Hypnos, zeitate minora și personificare a somnului, îi reamintește Herei de un vechi favor după ce aceasta i-a cerut să-l adoarmă pe Zeus. Hypnos l-a mai adormit și în trecut pe Zeus, la porunca Herei, permițându-i acesteia să-i cauzeze lui Heracle mari necazuri. Zeus furios, l-ar fi aruncat pe Hypnos în mare dacă acesta nu ar fi fugit la Nyx, mama sa, înfricoșat. Homer continuă, spunând că Zeus, temându-se de frica lui Nyx (zeitate mult mai bătrână decât acesta), își ține furia în frâu, în acest fel Hypnos scăpând de mânia sa cu ajutorul mamei sale. Acesta a urmat să-l deranjeze pe Zeus de doar câteva ori, apelând la puternica sa mamă, ce l-ar fi confruntat pe Zeus cu o furie maternă. Această poveste este des folosită ca argument în legătură cu frica lui Zeus față de bătrâna Nyx.

Luna este sora lui Nyx.

Tărâmul nopții este în occidentul extrem, dincolo de sălașul lui Atlas.

Note

Bibliografie 
 Victor Kernbach, Dicționar de mitologie generală, Editura Științifică și Enciclopedică, București, 1989
 Anca Balaci, Mic dicționar de mitologie greacă si romană, Editura Mondero, București, 1992, ISBN 973-9004-09-2
 George Lăzărescu, Dicționar de mitologie, Casa Editorială Odeon, București, 1992, ISBN 973-9008-28-3
 N.A.Kun, Legendele și miturile Greciei Antice, Editura Lider, București, 2003, ISBN 973-629-035-2

Vezi și 
 Lista personajelor mitologice elene
 Listă de eroi din mitologia greacă
 Listă de ființe fabuloase în mitologia greacă
 Mitologie greacă
 Listă de zei
 Listă de zei (pe zone geografice)
 Muze

Legături externe 

 Dicționar mitologic 
  "Nyx" from Theoi.com

Mitologia greacă
Zeițe ale nopții
Zeițe oracol
Eponime ale asteroizilor